ET Euroopa Liidu Teataja C 258/2

Liikmesriikide esitatud kokkuvõtlik teave riigiabi kohta, mis on antud kooskõlas komisjoni 23. detsembri 2003. aasta määrusega (EÜ) 1/2004, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmise, töötlemise ja turustamisega tegelevatele väikestele ja keskmise suurusega ettevõtetele

(2005/C 258/02)

Abi nr: XA 36/05

Liikmesriik: Hispaania

Piirkond: Galiitsia autonoomne piirkond

Abikava nimi: Valdkondlike juhendite koostamine ja levitamine kvaliteedi tagamise süsteemi kasutusele võtmiseks Galiitsia põllumajanduslikus toidutööstuses

Õiguslik alus: Orden de XXX.de XXX por la que se regulan ayudas para la elaboración y difusión de guías sectoriales para la implantación de sistemas de aseguramiento de la calidad en las industrias agroalimentarias gallegas. (Määrus nr … [kuupäev] …, mis reguleerib valdkondlike juhendite koostamist ja levitamist kvaliteedi tagamise süsteemi kasutusele võtmiseks Galiitsia põllumajanduslikus toidutööstuses.) Kõnealune määrus on seotud 18. veebruari 2005. aasta seadusega nr 2/2005, mis edendab ja kaitseb Galiitsia toiduainete kvaliteeti (DOG nr 49, 11.3.2005). Käesolev abi on põllumajanduslike toidutööstusettevõtetele kõnealuse seadusega sätestatud kvaliteedi tagamise nõuete täitmiseks

Kavas ettenähtud aastased kulud:

2005: 200 000 EUR

2006: 250 000 EUR

Abi ülemmäär: 80 % abikõlblikest kuludest; kuni 30 000 EUR abisaaja kohta. Lisaks arvestatakse määrusega nr 1/2004 kehtestatud ülemmäärasid

Rakendamise kuupäev: Pärast abi saamise otsuse avaldamist, mis on eeldatavasti 2005. aasta aprillis või mais

Abikava kestus: 2005—2006

Abi eesmärk: Kindlustada väikeste ja keskmise suurusega põllumajanduslike toidutööstusettevõtete 18. veebruari 2005. aasta Galiitsia seadusega nr 2/2005 kehtestatud kvaliteedi tagamise nõuetele vastavus (jälgitavuse ja üldise toiduohutuse süsteemi kasutuselevõtt), toetades valdkondlike juhendite koostamise ja levitamise kulusid nende süsteemide kasutusele võtmiseks vastavalt määruse (EÜ) nr 178/2002 ja määruse (EÜ) nr 852/2004 suunistele. Kõnealune abi on kooskõlas määruse (EÜ) nr 1/2004 artikli 13 kohaste eesmärkidega (kvaliteetsete põllumajandustoodete tootmise ja turustamise soodustamine)

Asjaomased majandusharud: Kõik põllumajandus- ja toiduainete sektorid alates tootmisest kuni töötlemise ja turustamiseni

Abi andva asutuse nimi ja aadress:

Dirección General de Industrias y Promoción Agroalimentaria. Consellería de Política Agroalimentaria y Desarrollo Rural. Rúa dos Irmandiños, s/n 15771 Santiago de Compostela

Veebileht: http: //www.xunta.es/doc/dog.nsf

Abi nr: XA 38/05

Liikmesriik: Prantsusmaa

Piirkond: Loire-Atlantique'i departemang

Abikava nimetus: Abikava immateriaalseteks investeeringuteks veinisektoris (tehniline nõustamine)

Õiguslik alus: Articles L 1511-1 et suivants du code général des collectivités territoriales

Kavas ettenähtud aastased kulutused: 90 000 EUR kolme aasta jooksul (30 000 EUR aastas)

Abi ülemmäär:

— 25—50 % auditi- ja tehnilise jälgimise kuludest (kohaldatavad kulud: 600 EUR üksuse kohta)

— 30—70 % ettevõtte hinnangu- ja auditikuludest (kohaldatavad kulud: 600—2 000 EUR üksuse kohta).

Abi kohaldatakse vastavalt põllumajandussuuniste punktis 14 määratletud kahele ülemmäärale: kas 100 000 EUR taotleja kohta kolme aasta jooksul või 50 % tehnilise nõustamise kogukuludest; kohaldatakse kõrgemat ülemmäära.

Rakendamise kuupäev: kui Euroopa Komisjon on kättesaamist kinnitanud

Abikava kestus: kolm aastat, kuni 2006/2007. turustusaastani

Abi eesmärk: Meede hõlmab Nantes'i veinisektori ettevõtjaid kogu Loire-Atlantique'i departemangus ja selle eesmärk on parandada toodete ning veiniettevõtete töö kvaliteeti kõnealuses departemangus, Conseil Général'i tehniliseks nõustamiseks eraldatud rahalise toetuse abil

Toetust saavate meetmete laad: Veinitootjate tehnilise nõustamise rahastamine

Vastavalt komisjoni 23. detsembri 2003. aasta määruse (EÜ) nr 1/2004 artiklile 14 antakse toetust veinitootjate auditiks ja tehniliseks nõustamiseks ning samuti veinettevõtete üldhinnanguks ja auditiks kooskõlastatud individuaalsete tegevuskavade koostamise eesmärgil

Asjaomased majandusharud: kõik põllumajandustootjad departemangus (veinitootjad)

Abi andva ametiasutuse nimi ja aadress:

M. le Président du Conseil général de Loire-Atlantique, Hôtel du département, 3 quai Ceineray BP 94109 FR-44041 Nantes Cedex 1

Veebileht: www.cg44.fr/action/agriculture

Abi nr: XA 39/05

Liikmesriik: Prantsusmaa

Piirkond: Franche-Comté' piirkond

Abikava nimetus: Tehniline abi: INTERREGi kava “Prantsuse-Šveitsi ravim- ja aromaatsete taimede arendamine ning väärtustamine” raames teostatud katsed ja esitlused (1. etapp)

Õiguslik alus:

— Décisions de la Commission du 16 novembre 2001 et du 8 décembre 2004 approuvant le programme d'initiative communautaire INTERREG III A entre la France et la Suisse, dans le cadre de la mise en œuvre du règlement (CE) no 1260/1999 du Conseil du 21 juin 1999 portant dispositions générales sur les fonds structurels,

— Conseil Régional: Commission permanente du 27 mai 2004,

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

Kavas ettenähtud aastased kulutused: 21 963,36 EUR

Abi ülemmäär: 30 %

Rakendamise kuupäev: 2005. aastal, kui Euroopa Komisjon on kättesaamist kinnitanud

Abikava kestus: kuni 31. detsembrini 2005

Abi eesmärk: Toetusi antakse komisjoni määruse (EÜ) nr 1/2004 artikli 14 (tehnilise abi andmine põllumajandussektoris) kohaselt järgmistele meetmetele:

esitlusprotokolli määratlemine koostöös välisekspertidega veistel ja lammastel esineva mastiidi ravimise kohta aroomi- ja fütoteraapia teel,

aromaatsete ja ravimtaimede kodus kasvatamise ning valiku kava (esitlusprotokolli määratlemine koostöös välisekspertidega kultiveerimise, kasvualade leidmise ning kultiveerimise, järelevalve ja registreerimise esitlemise kohta),

populariseerimine ning teavitamine (üritused, teabekeskus, teavitamismeetmed)

Eesmärkideks on:

Anda põllumajandusettevõtjate ja avalikkuse käsutusse teadmised aromaatsetest ja ravimtaimedest saadud toodete ning nende kasutamise kohta loomahaiguste puhul põllumajanduse valdkonnas.

Tagada spetsialistide ning amatööride kasutatavate meetmete arengus keskkonnasäästlikkuse kasv (teadustegevus, katsetused). Lamba- ja veisekasvatusettevõtetes läbiviidud katsetused aitavad saavutada seda eesmärki ning teadvustada loomakasvatusettevõtjatel aromaatsete ja ravimtaimede kasutamist loomade ravimisel.

Koguda ja valida viiteid, teadmisi ning oskusteavet koduseks ja tööstuslikuks kasutamiseks ettenähtud taimede tootmise, töötlemise ja kasutamise kohta. Nende viidete abil on võimalik läbi viia esitlusi, katseid ning asukohtade kasutuselevõttu. Projekti kaudu saadud teadmiste ja oskusteabe ettevalmistamine levitamiseks asjatundjatele ja avalikkusele. Piiriäärse Juura mäestiku taimede väärtustamine tootmise arendamise ning suurema kogumise teel, selle tagajärjel tekkiva sotsiaal-majandusliku mõju hindamine. Võtta tootmis- ning töötlemiskulude vähendamiseks kasutusele töötlemisseadmed nii kasvatatud taimede, metsakõrvalsaaduste kui kesakultuuride töötlemiseks.

Tugevdada mainet meie regioonidest kui avatud ja looduslikest piirkondadest, mis on tõukejõuks uuendustele ja alternatiivsetele meetoditele; edendada ja väärtustada kohalikke eripärasusi Juura mäestiku taimede kasutamisel; edendada kohalikke algatusi ja partnerlusi selles valdkonnas

Asjaomased majandusharud: Kavast huvitatud Franche-Comté' põllumajandusettevõtjad, tööstuses või ravimites kasutatavate taimede valdkonnas (nomenklatuuri peatükk 12) või elusloomade valdkonnas (nomenklatuuri peatükk 1).

Abi andva ametiasutuse nimi ja aadress:

M. le Président du Conseil Régional de Franche-Comté Hotel De Region 4 Square Castan FR-25031 Besancon Cedex

Veebileht: Conseil Régional: www.cr-franche-comte.fr

(ja FEDER: www.interreg3afch.org/)

Muud küsimused:: Kava elluviimise eest vastutab kohalik riiklik põllumajandusõppeasutus: “Edgar Faure”, Lons Le Saunier — 614 avenue Edgar Faure FR-39570 Montmorot

Abi nr: XA-41/05

Liikmesriik: Holland

Piirkond: Friisimaa provints

Abikava või üksiktoetust saava ettevõtte nimetus: Subsidieverordening monumenten en cultuurhistorie 2005—2010 (määrus toetuste andmise kohta ajaloolistele ehitistele ning kultuuripärandile ajavahemikul 2005—2010)

Õiguslik alus:

— Algemene wet bestuursrecht, 4. fejezet

— Algemene Subsidieverordening Provincie Fryslân 1998

— Provinciewet, 145. cikk

Kavas ettenähtud aastased kulutused või ettevõttele antud üksiktoetuse üldsumma: Keskmised aastased kulud on 882 000 EUR.

Ette on nähtud järgmised kulud järgnevatel aastatel:

2005. aastal 480 000 EUR

2006. aastal 1 274 264 EUR

2007. aastal 877 132 EUR

2008. aastal 877 132 EUR

2009. aastal 877 132 EUR

Abi suurim osatähtsus: Abi suurim osatähtsus on 50 % abikõlblikest kuludest. Toetuse maksimaalne summa on 60 000 EUR taotluse kohta

Rakendamise kuupäev: Abi antakse pärast selle avaldamist maakonna teatajas Provinciaal Blad. Abi jõustub kõige varem 1. juulil 2005. aastal

Kava või üksiktoetuse kestus: Kava kestab 31. detsembrini 2009. (1)

Abi eesmärk:

— Friisimaa ajalooliste ehitiste ja kohtade restaureerimine, hooldamine ning arhitektuurialane uuring;

— Friisimaa ajaloolise kultuuripärandi säilitamisele, tugevdamisele ja edendamisele suunatud projektid ja meetmed.

Toetutakse määruse (EÜ) nr 1/2004 artiklile 5.

Abikõlblike kulude puhul võetakse aluseks valitsuse ajalooliste ehitiste ja kohtade osakonna eeskirjad. Need reeglid on avaldatud 26. jaanuari 1999. aasta teatajas Staatscourant nr. 17 viitenumbriga WJZ/1998/53812 (8077)

Asjaomane majandusharu (asjaomased majandusharud): Abikava ei laiene tootmisele ja/või töötlemisele ja/või turustamisele

Abi andva ametiasutuse nimi ja aadress:

Provincie Fryslân Postbus 20120 NL-8900 HM Leeuwarden

Veebileht: Veebileht: www.fryslan.nl

Muu teave: Provintsi määrus hõlmab eri liiki ajaloolisi ehitisi ja kohti. 2005. ja 2006. aastal eelistatakse talusid (ja kirikuid). See ajakava vastab erandimäärusele

Abi nr: XA-42/05

Liikmesriik: Holland (Piirkond: puudub)

Abikava nimetus või üksiktoetust saava ettevõtte nimi: Abi TSE testide läbiviimiseks tapmiseks ettenähtud kitsedel

Õiguslik alus: Begroting van het Ministerie van Landbouw, Natuur en Voedselkwaliteit. Põllumajandus-, looduskaitse ja toidukvaliteedi ministeeriumi eelarve.

Määruse (EÜ) nr 999/2001 III lisaga, viimati muudetud määrusega (EÜ) nr 214/2005, kohustatakse liikmesriike testima kitsi TSE suhtes. Eelarvelistel põhjustel ei kanta kõnealuste testidega seotud kulusid üle kitsede omanikele

Kavas ettenähtud aastased kulud või ettevõttele antud üksiktoetuse üldsumma: Üldised eelarvelised assigneeringud ulatuvad kuni 84 000 euroni aastas. Seejuures lähtutakse 7 000 kitsest

Abi suurim osatähtsus: Testi kogumaksumus on 42 EUR. De lidstaat Nederland draagt per slachtgeit (ouder dan 18 maanden) EUR 12,- bij. Holland annab 12 EUR iga tapmiseks ettenähtud kitse (üle18 kuu vanune) kohta, mis lisandub Euroopa Komisjoni poolsele 30 EUR suurusele osalisele rahastamisele

Rakendamise kuupäev: Määruse (EÜ) nr 214/2005, millega muudeti määrust (EÜ) nr 999/2001, kohaselt jõustus kitsede testimise kohustus järgmisel päeval pärast selle avaldamist Euroopa Liidu Teatajas. Kuna kõnealune kohustus jõustus ühenduses väga kiiresti, alustati Hollandis koheselt kitsede testimisega. Kõnealuste testidega seotud kulusid ei kanta üle kitsede omanikele

Kava või üksiktoetuse kestus: Abi antakse sellisel kujul kuni Euroopa Komisjoni otsuseni selle kohta, kas jätkata tapmisele kuuluvate kitsede TSE teste. Komisjon on teatanud, et otsus võetakse vastu 2005. aasta sügisel. Niipea kui on tehtud otsus TSE testide jätkamise kohta kitsedel, tuleb langetada uus otsus seoses abi andmise ning selle vormiga

Abi eesmärk: Hollandi valitsus leiab, et kõnealune abi kuulub komisjoni 23. detsembri 2003. aasta määruse (EÜ) nr 1/2004 artikli 15 reguleerimisalasse.

Abi eesmärk on koguda epidemioloogilisi andmeid TSE kohta kitsedel.

Abi antakse seoses määruses (EÜ) nr 999/2001 sätestatud kohustusega kontrollida kitsi TSE suhtes. Eesmärgiks on lühikese aja jooksul uurida TSE levimust kitsede hulgas. TSE testidega seotud kulud ületavad aga kitse maksumuse. Kulude ülekandmine omanikule viiks selleni, et kitsede omanikud ei lase neid enam tappa. See tähendaks, et ei saa läbi viia teste ning ei saa koguda epidemioloogilisi andmeid, mis ei ole mingil juhul rahvatervise huvides. Täielik testidega seotud kulude hüvitamine tagaks kitsede toomise tapamajja, nii et saaks läbi viia TSE teste ning koguda andmeid

Asjakohane(sed) majandusharu(d): Põllumajandusettevõtted, eelkõige kitsede omanikud

Abi andva ametiasutuse nimi ja aadress: Põllumajandus-, looduskaitse ja toidukvaliteedi ministeerium

Veebileht: www.minlnv.nl/loket

Muu teave: Nagu märgitud, on see ajutine meede. Kitsede TSE testidega seotud abi on lubatud vastavalt ühenduse suunistele TSE testide, surnud loomade ja tapamaja jäätmetega seotud riigiabi kohta (EÜT C 324, 24.2.2002).

Abi nr: XA 47/05

Liikmesriik: Prantsusmaa

Piirkond: Vari departemang

Abikava nimetus: Abi taimekaitsevahendite ladustamise turvalisuse tagamisel

Õiguslik alus:

— Article 4 du règlement (CE) no 1/2004 de la Commission

— Articles L 1511-1 et suivants du Code général des collectivités territoriales

Abikava raames ettenähtud aastased kulutused: 100 000 EUR

Abi suurim osatähtsus: Abi moodustab 20 % abikõlblikest investeeringutest, mis ei ületa 1 400 EUR.

Noortele põllumajandusettevõtjatele makstakse viie aasta jooksul pärast ettevõtte asutamist investeeringutoetust osatähtsusega kuni 25 %, mis ei ületa 1 450 EUR

Kui toetust maksavad ka kohalikud omavalitsused, vähendatakse Conseil général'i abi määra iga juhtumi puhul eraldi, et pidada kinni riigiabi lubatud piirmäärast

Rakendamise kuupäev: Kui Euroopa komisjon on kättesaamist kinnitanud

Abikava kestus: Mitte kauem kui 31. detsembrini 2009

Abi eesmärk: Abikava taimekaitsevahendite ladustamiseks tõhustab põllumajandussektoris meetmeid, mis võimaldavad kaitsta ja säästa keskkonda ja loodusvarasid, tagades seejuures inimestele ohutuse

Abikõlblikud kulutused

Tünnide ja väikeste konteinerite ladustamiseks sobivate turvahoidlate ja nende varustuse (soojusisolatsioon, riiulikomplektid, absorbendid keemiliste ainete jaoks jne.) hankimine

olemasolevate hoonete või struktuuride kohandamine (turvakapp, hoiuruumid, lokaalne õhutussüsteem, säilituskastid jne)

professionaalsete eripakettide kasutuselevõtt taimekaitsevahendite ladustamiseks talumajapidamises, samuti väli- ja lisavarustuse kasutuselevõtt (ladustamismoodulite galvaniseerimine, kaitsekotid jne)

Meede vastab määruse EÜ nr 1/2004 artikli 4 tingimustele.

Soodustades investeeringuid taimekaitsevahendite ladustamise turvalisemaks muutmiseks, mis on ette nähtud põllumajandustöötajate tervise kaitsmiseks, ei hõlma abikava ühenduse miinimumnõudeid keskkonna, loomakasvatusettevõtete hügieenitingimuste ja loomade heaolu suhtes, nende tingimuste täitmist kontrollitakse eelnevalt. Abikava eesmärk kuulub rahvatervise valdkonda, kus kehtivad eeskirjad ulatuvad põllumajandusvaldkonnast kaugemale

Asjaomased majandusharud: Kõik põllumajandusettevõtjad departemangus

Vastutava ametiasutuse nimi ja aadress:

Monsieur le Président du Conseil général du Var Direction de l'activité économique et du développement — service agriculture BP 1303 FR-83076 Toulon Cedex

Veebileht: www.cg83.fr

Abi nr:: XA 50/05

Liikmesriik: Saksamaa Liitvabariik

Piirkond: Schleswig-Holstein

Abikava nimetus või üksiktoetust saava ettevõtte nimi: Abi surnud loomade (veised, lambad ja kitsed) BSE/TSE kiirtestideks ettevalmistamisega seotud kulude katteks vastavalt Euroopa Parlamendi ja nõukogu 22. mai 2001. aasta määrusele (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad. Abisaajad on loomakasvatajad, keda määruse (EÜ) nr 1/2004 tähenduses käsitletakse VKEdena

Õiguslik alus: Richtlinien für die Gewährung von Beihilfen im Rahmen der Bekämpfung Transmissibler Spongiformer Enzephalopathien bei Rinder, Schafen und Ziegen (TSE- Beihilfe-Richtlinien) in der Fassung vom 16. Dezember 2004

Kavas ettenähtud aastased kulutused või ettevõttele antud üksiktoetuse üldsumma: Surnud loomade (veised, lambad, kitsed) testideks ettevalmistamise kulud: 770 000 EUR 2005. aastal.

Alates 2006. aastast 161 000 EUR aastas

Abi suurim osatähtsus: Veiste puhul 100 % või 7,41 EUR ja lammaste ja kitsede puhul 3,86 EUR iga testiks ettevalmistatava looma kohta

Rakendamise kuupäev: Rakendamine alates 16. detsembri 2004. aasta suuniste jõustumisest abi andmise kohta seoses transmissiivsete spongioossete entsefalopaatiate kontrolliga, mida kohaldatakse tagasiulatuvalt alates 1. jaanuarist 2001

Märkus: Hilinenud teade esitatakse alles nüüd, kuna varem üritati esitada kogu Saksamaa kohta ühine abitaotlus (abi nr 373/2003). Kuna see ei õnnestunud ja vahepeal jõustus erandimäärus 1/2004, esitatakse eraldi taotlus erandi tegemiseks Schleswig-Holsteini kohta.

Kava või üksiktoetuse kestus: Abi antakse vastavalt määruse (EÜ) nr 999/2001 III lisa A peatüki punktiga I.3 ja punktiga II.3 kehtestatule

Abi eesmärk: Põhimõtteliselt on Schleswig Holsteini loomakasvatajad kohustatud kandma diagnostiliste meetmetega, mida tuleb võtta vastavalt loomatervishoiu eeskirjadele, seotud kulud. Seega on meetme eesmärk tagada TSE-seire ka surnud loomade puhul, hüvitades loomakasvatajatele surnud veiste, lammaste ja kitsede testideks ettevalmistustega seotud kulud loomakorjuste hävitamise ettevõtetes.

Erandi aluseks on määruse (EÜ) nr 1/2004 artikli 16 punkt c

Asjaomane majandusharu (asjaomased majandusharud): Põllumajandus. Veiste, lammaste ja kitsede pidajad

Abi andva ametiasutuse nimi ja aadress:

Ministerium für Soziales, Gesundheit, Familie, Jugend und Senioren des Landes Schleswig-Holstein Adolf-Westphal-Straße 4 DE-24143 Kiel

Veebileht: http://www.landesregierung-sh.de/landesrecht/6623.18h.htm

(Viide: Amtsbl. Schl.-H. 2004 S. 853)

Abi nr: XA 51/05

Liikmesriik: Prantsusmaa

Piirkond: Picardie

Abikava nimetus: Mahepõllumajanduse sertifikaatide ja kontrolliga seotud abi

Õiguslik alus:

— Article 13 du règlement (CE) no 1/2004 du 23 décembre 2003 de la Commission

— Article L. 1511-1 et L. 1511-2 du code général des collectivités territoriales

— Délibération no ECO 103-2 de la commission permanente du conseil régional du 29 octobre 2004

Kavas ettenähtud aastased kulutused: 50 000 EUR

Abi ülemmäär:

— 100 % täieliku mahepõllumajandustootmise sertifitseerimise ja kontrolli tegelikest kuludest

— 50 % segatootmise (üks osa mahepõllundustootmine ja teine osa traditsiooniline tootmine) sertifitseerimise ja kontrolli tegelikest kuludest

Abikõlblike kulude ülemmäär aastas on 1 000 EUR

Rakendamise kuupäev: Kui Euroopa Komisjon on kättesaamist kinnitanud

Abikava kestus: Piiramatu, kuid lähtuvalt eelarvelistest vahenditest

Abi eesmärk: Toetada ja julgustada organiseeritud kujul mahepõllumajanduse arengut Picardie's, kattes täielikult või osaliselt esmase sertifitseerimise ning määrusele (EMÜ) nr 2092 vastava mahepõllumajanduslike tootmismeetodite kontrolli kulud

Mahepõllumajandusele antava abi kaudu soovib piirkondlik omavalitsus arendada Picardie's kõrgekvaliteedilist põllumajandust

Asjaomased majandusharud: Kõik põllumajandustoodete tootmise, töötlemise ja turustamisega seotud majandusharud.

Nimetatud abi võivad taotleda kõik mahepõllundustooteid tootvad põllumajandusettevõtted ja töötlevad ettevõtted ning mahepõllumajandustootjate assotsiatsioonid või ühendused

Abi andva ametiasutuse nimi ja aadress:

Conseil régional de Picardie 11, mail Albert 1er BP 2616 FR-80026 Amiens cedex 1

Veebileht: http://www.picardie.fr/fr/page.cfm?pageref=guidedesaidesagri

Abi nr: XA 52/05

Liikmesriik: Prantsusmaa

Piirkond: Picardie

Abi nimetus: Mahepõllunduse arendamise investeeringuabi

Õiguslik alus:

— Articles 4 du règlement (CE) no 1/2004 du 23 décembre 2003 de la Commission

— Article L. 1511-1 et L. 1511-2 du code général des collectivités territoriales

— Délibération no ECO 103-1 de la commission permanente du conseil régional du 29 octobre 2004

Kavas ettenähtud aastased kulutused: 300 000 EUR

Abi ülemmäär:

— 40 % täielikult mahepõllumajanduslike (k.a töötlemine) põllumajandusettevõtete puhul, kus kogu haritav pind on mahepõllunduse all

— 30 % segatootmisega põllumajandusettevõtete puhul (üks osa mahepõllumajanduslik tootmine, teine osa traditsiooniline tootmine), lisaks 5 % põllumajandusettevõtjatele, kes on alustanud tegevust vähem kui viis aastat tagasi.

Abikõlbliku investeeringu ülemmäär on 50 000 EUR projekti kohta ning abi ülemmäärad on vastavalt 20 000 EUR, 15 000 EUR ja 17 500 EUR.

Nimetatud abikõlblike investeeringute ülemmäärasid võib korrutada kahega, kui tegemist on teiste asutustega (departemang, piirkond, kommuun…) sõlmitud lepingutega.

Kui tegemist on struktuuridega, mille liikmeteks on mitmed ühinenud põllumajandusettevõtjad, võib abikõlblike investeeringute ülemmäärad ja seega ka kindlaksmääratud maksimaalsele tasemele vastava abi ülemmäärad korrutada kahega

Rakendamise kuupäev: Kui Euroopa Komisjon on kättesaamist kinnitanud

Abikava kestus: Piiramatu, kuid lähtuvalt eelarvelistest vahenditest

Abi eesmärk: Edendada mahepõllunduse arengut Picardie' piirkonnas investeerimisabi kaudu, mille eesmärgid on:

tootmise parandamine ja ümberpaigutamine;

kvaliteedi parandamine;

looduskeskkonna, hügieenitingimuste ja loomade heaolu säilitamine ning parandamine;

põllumajandustegevuse mitmekesistamise edendamine.

Nimetatud abi hõlmab kõiki otseselt mahepõllumajandusega seotud investeeringuid (välja arvatud materjali uuendamine) mahepõllundustootmisele ülemineku ajal ja pärast seda, ning mis on tehtud mahepõllumajanduslike toodete tootmisel, töötlemisel ja turustamisel

Asjaomased majandusharud: Kõik mahepõllumajandustoodete tootmise, töötlemise ja turustamisega seotud majandusharud. Nimetatud abi võivad taotleda kõik mahepõllundusega tegelevad põllumajandusettevõtted ning nendega seotud struktuurid, kes on andnud oma vahendid ühiseks kasutamiseks, et mahetooteid rohkem väärtustada

Abi andva ametiasutuse nimi ja aadress:

Conseil régional de Picardie 11, mail Albert 1er BP 2616 FR-80026 Amiens cedex 1

Veebileht: http://www.picardie.fr/fr/page.cfm?pageref=guidedesaidesagri

(1) Kava ja kõik sellel põhinevad üksikud meetmed, mis kehtivad ka pärast 31. detsembrit 2006, kohandatakse määruse (EÜ) nr 1/2004 revisjonile järgnevate kohaldatavate eeskirjade kohaselt. Kohustus sisaldab ka Euroopa Komisjoni teavitamist määrusest 1/2004 või seda asendavast määrusest lähtuvatest muudatustest.